Resumaziun dal text: Tranter il temp medieval e la renaschientscha, dus chasas vadaisas ord l’epoca gotica tradiva. 

Da François Christe / translaziun Lia Rumantscha

Durant lavurs da transfurmaziun è sa dada dacurt l’occasiun dad examinar en detagl duas chasas, ina a Losanna ed ina ad Yverdon. Domaduas han aristocrats da la regiun dal Vad construì durant la gotica tardiva. Ina surpraisa signifitgan ils blers ornaments vi da las travs principalas dal tschiel sura, vi dals mirs sper las portas e vi da las urladiras da las fanestras e vi dal tavlegià dal palantschieu sura (v. maletg da cuverta). La skizza mussa anc la repartiziun caracteristica per il temp medieval, la chasa è dividida en in’aula (sala publica) ed ina camera (chombras privatas). Entant che la chasa a Losanna è ina construcziun cumpacta cun ina fatschada vers la via ed ina vers la curt, è l’edifizi ad Yverdon dividì tras in chamin da glisch en duas parts. Il plan ed il cubus laschan eruir la structura da parcellas da las citads medievalas. L’edifizi construì il 1552 a la Cité da Losanna sa cumpona da quatter chasas da citad sut in tetg ch’eran pli baud independentas sco quai ch’ins po vesair vi dals mirs interiurs e vi da la structura da la fatschada. Il bajetg construì 1557 ad Yverdon percunter stat sin ina suletta parcella gronda cun ina fatschada unifurma vers la via ed ella ha ina lunghezza da 30 m. Qua han ins apparentamain renunzià en favur d’in project ambizius a la structura parcellada medievala da la citad, enconuschenta spezialmain ord funtaunas scrittas.